Ο **Ζίβκο Ζίβκοβιτς** (*Živko Živković,* σέρβικα κυριλλικά: Живко Живковић, 14 Απριλίου 1989) είναι Σέρβος επαγγελματίας ποδοσφαιριστής
τερματοφύλακαςγια τον ΠΑΟΚ.

Σταδιοδρομία σε συλλόγους
-------------------------

### Παρτιζάν Βελιγραδίου

Αφού ξεκίνησε με το σύλλογο της πατρίδας του Σλομπόντα Ούζιτσε, ο Ζίβκοβιτς εντάχθηκε στις ακαδημίες νέων της Παρτιζάν το 2005. Στη συνέχεια προήχθη στην πρώτη ομάδα την άνοιξη του 2007, πριν υπογράψει το πρώτο επαγγελματικό συμβόλαιο με το σύλλογο την 1η Ιουνίου 2007, για πέντε χρόνια. Αρχικά, αγωνίστηκε ως δανεικός με την Τελεόπτικ, πριν επιστρέψει στην Παρτιζάν. Έκανε το επίσημο ντεμπούτο του για το σύλλογο σε μια νίκη με 5-1 για το πρωτάθλημα εναντίον της ΟΦΚ Βελιγραδίου, στις 8 Δεκεμβρίου 2007, ερχόμενος από τον πάγκο στη θέση του τραυματία Ντάρκο Μπόζοβιτς.

Το καλοκαίρι του 2008, για να κερδίσει περισσότερο χρόνο συμμετοχής και εμπειρία αγώνων, στάλθηκε δανεικός στη Μέταλατς Γκόρνι Μιλάνοβατς. Αμέσως έγινε ο τερματοφύλακας πρώτης επιλογής στην πρώτη του σεζόν στο σύλλογο, καθώς προβιβάστηκε στη Σερβική SuperLiga. Την επόμενη σεζόν, την πρώτη του συλλόγου στην κορυφαία κατηγορία, ο Ζίβκοβιτς έχασε μόνο 1 από τους 30 αγώνες, βοηθώντας την ομάδα του να αποφύγει την υποβιβασμό. 

Το καλοκαίρι του 2010, επέστρεψε στην Παρτιζάν, με την προοπτική να είναι ο εφεδρικός τερματοφύλακα, πίσω από το Ράντισα Ίλιτς. Αποχώρησε από την 18μελή ομάδα, αφού ο Βλάντιμιρ Στοΐκοβιτς εντάχθηκε στο σύλλογο στα τέλη Αυγούστου του 2010. Τελικά, είχε μόλις μία συμμετοχή στο πρωτάθλημα και μία στο κύπελλο για τη σεζόν 2010-11. Το καλοκαίρι του 2011, πήγε πάλι δανεικός στη Μέταλατς Γκόρνι Μιλάνοβατς, έχοντας 13 συμμετοχές στο πρωτάθλημα τη σεζόν 2011-12. 

Αφού έφυγε για δεύτερη φορά από τη Γκόρνι Μιλάνοβατς, ο Ζίβκοβιτς ξεκίνησε τη σεζόν 2012-13 στη Τελεόπτικ, προτού επιστρέψει στην Παρτιζάν τον Οκτώβριο του 2012, ως αντικατάσταση του τραυματία Βλάντιμιρ Στοΐκοβιτς. Κατέγραψε μία συμμετοχής πρωταθλήματος μέχρι το τέλος της σεζόν, καθώς ο σύλλογος κέρδισε τον έκτο συνεχόμενο τίτλο του πρωταθλήματος. Την επόμενη σεζόν, έκανε το ντεμπούτο του σε διοργάνωση της ΟΥΕΦΑ, μπαίνοντας ως αλλαγή στη θέση του τραυματία Μίλαν Λούκατς, στον επαναληπτικό αγώνα του τρίτου προκριματικού γύρου του Τσάμπιονς Λιγκ εναντίον της Λουντογκόρετς, στις 6 Αυγούστου 2013. Κατάφερε να έχει τέσσερις συμμετοχές στο πρωτάθλημα της σεζόν 2013-14. 

Το φθινόπωρο του 2014, ήταν ακόμα ο εφεδρικός τερματοφύλακας πίσω από το Μίλαν Λούκατς. Εμφανίστηκε μόνο στον πρώτο γύρο του Κυπέλλου Σερβίας, διατηρώντας μία καθαρή εστία σε μία εκτός έδρας νίκη με 1-0 επί της Μπεζάνιγια στις 24 Σεπτεμβρίου 2014. Ωστόσο, κέρδισε μία θέση στο βασικό σχήμα στην αρχή της ανοιξιάτικης περιόδου, γίνοντας γρήγορα ένα αναντικατάστατο μέλος της ομάδας. Συνέχισε να παίζει τακτικά το φθινόπωρο του 2015, αλλά απομακρύνθηκε από το βασικό σχήμα μετά την άφιξη του νέου προπονητή Ιβάν Τόμιτς.

### Ξάνθη

Στις 10 Ιουνίου 2016, ανακοινώθηκε ότι ο Ζίβκοβιτς υπέγραψε επίσημα με τη Ξάνθη. Έπαιξε και στα 90 λεπτά σε όλους τους 30 αγώνες της ομάδας του τη σεζόν 2016-17, δεχόμενος μόνο 25 γκολ. Την επόμενη σεζόν (2017-18), παρέμεινε ο βασικός τερματοφύλακας της Ξάνθης, δεχόμενος 29 γκολ σε 29 αγώνες. 

Στις 21 Απριλίου 2019, ο Ζίβκοβιτς ανακοίνωσε μέσω του λογαριασμού του στο facebook την απόφασή του να αποχωρήσει από το σύλλογο μετά τη λήξη του συμβολαίου του.

### ΠΑΟΚ

Στις 29 Ιουνίου 2019 ανακοινώθηκε από τον ΠΑΟΚ ως τερματοφύλακας με συμβόλαιο 2 ετών. Στην ομάδα της Θεσσαλονίκης ξεκίνησε σε πολλά παιχνίδια βασικός, μοιράζοντας τη θέση με τον έτερο τερματοφύλακα της ομάδας Αλέξανδρο Πασχαλάκη. Στο φινάλε της δεύτερης σεζόν του με τον ΠΑΟΚ (2020-2021), έφτασε στην κατάκτηση του κυπέλλου, με τον Δικέφαλο του Βορρά, να επικρατεί στον τελικό με 2-1 επί του ΟΣΦΠ. Ο ίδιος δεν αγωνίστηκε, αποτελώντας τον αναπληρωματικό τερματοφύλακα της ομάδας.

Διεθνής σταδιοδρομία
--------------------

Εκπροσώπησε τη Σερβία και Μαυροβούνιο στο Ευρωπαϊκό Πρωτάθλημα U17 του 2006, μαζί με τους συμπαίκτες του, Στέβαν Γιόβετιτς και Νίκολα Γκούλαν. Στη συνέχεια, εκπροσώπησε τη Σερβία U19 στο Ευρωπαϊκό Πρωτάθλημα U19 του 2007. Εν τω μεταξύ, έκανε το ντεμπούτο του για την Εθνική Σερβίας U21 σε μία νίκη με 6-2 επί της Κύπρου U21 στις 15 Μαΐου 2007. Ήταν επίσης μέλος της ομάδας που συμμετείχε στο Ευρωπαϊκό Πρωτάθλημα U21 του 2009. Προηγουμένως, εκπροσώπησε τη Σερβία U20 σε ένα διεθνές φιλικό τουρνουά στο Κατάρ.  

Στις 30 Μαΐου 2015, μετά τις συνεχείς εμφανίσεις του σε συλλογικό επίπεδο, έλαβε την πρώτη κλήση του για την Εθνική Σερβίας. Ήταν αχρησιμοποίητος αναπληρωματικός σε ένα φιλικό αγώνα εναντίον του Αζερμπαϊτζάν στις 7 Ιουνίου, καθώς και σε έναν αγώνα για την προκριματική φάση του Euro 2016 εναντίον της Δανίας στις 13 Ιουνίου.

Στατιστικά
----------

*Μέχρι τις 18 Ιουλίου 2021.*

| Ομάδα | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Παρτιζάν | 2007–08 | 1 | 0 | 0 | 0 | 0 | 0 | 1 | 0 |
| 2010–11 | 1 | 0 | 1 | 0 | 0 | 0 | 2 | 0 |
| 2012–13 | 1 | 0 | 0 | 0 | 0 | 0 | 1 | 0 |
| 2013–14 | 4 | 0 | 0 | 0 | 1 | 0 | 5 | 0 |
| 2014–15 | 14 | 0 | 4 | 0 | 0 | 0 | 18 | 0 |
| 2015–16 | 15 | 0 | 1 | 0 | 10 | 0 | 26 | 0 |
| Σύνολο | 36 | 0 | 6 | 0 | 11 | 0 | 53 | 0 |
| Τελεόπτικ (δαν.) | 2007–08 | 4 | 0 | 1 | 0 | — | 5 | 0 |
| 2012–13 | 10 | 0 | 1 | 0 | — | 11 | 0 |
| Σύνολο | 14 | 0 | 2 | 0 | — | 16 | 0 |
| Γκόρνι Μιλάνοβατς (δαν.) | 2008–09 | 32 | 0 | 1 | 0 | — | 33 | 0 |
| 2009–10 | 29 | 0 | 2 | 0 | — | 31 | 0 |
| 2011–12 | 13 | 0 | 1 | 0 | — | 14 | 0 |
| Σύνολο | 74 | 0 | 4 | 0 | — | 78 | 0 |
| Ξάνθη | 2016–17 | 30 | 0 | 6 | 0 | — | 36 | 0 |
| 2017–18 | 30 | 0 | 3 | 0 | — | 33 | 0 |
| 2018–19 | 30 | 0 | 5 | 0 | — | 35 | 0 |
| Σύνολο | 90 | 0 | 14 | 0 | — | 104 | 0 |
| ΠΑΟΚ | 2019–20 | 20 | 0 | 0 | 0 | 0 | 0 | 20 | 0 |
| 2020–21 | 18 | 0 | 1 | 0 | 9 | 0 | 28 | 0 |
| Σύνολο | 38 | 0 | 1 | 0 | 9 | 0 | 48 | 0 |
| Σύνολο σταδιοδρομίας | 252 | 0 | 27 | 0 | 20 | 0 | 299 | 0 |

Διακρίσεις
----------

Παρτιζάν
* Πρωτάθλημα Σερβίας: 2007-08, 2010-11, 2012-13, 2014-15
* Κύπελλο Σερβίας: 2007-08, 2010-11, 2015-16

ΠΑΟΚ
* Κύπελλο Ελλάδος: 2020-21

Παραπομπές
----------

1. ↑  «Četiri prinove u crno-belom taboru» (στα Σερβικά). partizan.rs. 1 Ιουνίου 2007. Αρχειοθετήθηκε από το πρωτότυπο στις 9 Αυγούστου 2020. Ανακτήθηκε στις 28 Ιουλίου 2015.
2. ↑  «Crno-bela rapsodija na Topčiderskom brdu» (στα Σερβικά). partizan.rs. 8 Δεκεμβρίου 2007. Αρχειοθετήθηκε από το πρωτότυπο στις 9 Αυγούστου 2020. Ανακτήθηκε στις 28 Ιουλίου 2015.
3. ↑  «Radiša Ilić ponovo crno-beli» (στα Σερβικά). partizan.rs. 22 Ιουνίου 2010. Αρχειοθετήθηκε από το πρωτότυπο στις 9 Αυγούστου 2020. Ανακτήθηκε στις 28 Ιουλίου 2015.
4. ↑  «Zlatinski sinks Partizan to seal Ludogorets passage». uefa.com. 6 Αυγούστου 2013. Ανακτήθηκε στις 28 Ιουλίου 2015.
5. ↑  «Takav učinak nemaju ni Kralj, ni Božovići, ni Stojković: Živko Živković najbolji golman Partizana otkako se igra Superliga (GRAFIKA)» (στα Σερβικά). mozzartsport.com. 18 Μαΐου 2015. Αρχειοθετήθηκε από το πρωτότυπο στις 15 Δεκεμβρίου 2016. Ανακτήθηκε στις 28 Ιουλίου 2015.
6. ↑  «Partizan: Bez Abubakara na Kipar!» (στα Σερβικά). mondo.rs. 23 Ιανουαρίου 2016. Ανακτήθηκε στις 30 Απριλίου 2017.
7. ↑  «Ανακοίνωση». xanthifc.gr. 10 Ιουνίου 2016. Ανακτήθηκε στις 6 Αυγούστου 2016.
8. ↑  «Ο Ζίβκοβιτς ανακοίνωσε την αποχώρησή του από την Ξάνθη». www.sport24.gr. 21 Απριλίου 2019.
9. ↑  «Živković i omladinci otputovali na EP» (στα Σερβικά). mondo.rs. 14 Ιουλίου 2007. Ανακτήθηκε στις 30 Απριλίου 2017.
10. ↑  «"Orlići" putuju u Katar» (στα Σερβικά). sportskacentrala.com. 7 Ιανουαρίου 2009. Αρχειοθετήθηκε από το πρωτότυπο στις 11 Σεπτεμβρίου 2018. Ανακτήθηκε στις 2 Ιουνίου 2018.
11. ↑  «Remi "orlića" na startu turnira u Kataru» (στα Σερβικά). sportskacentrala.com. 11 Ιανουαρίου 2009. Αρχειοθετήθηκε από το πρωτότυπο στις 11 Σεπτεμβρίου 2018. Ανακτήθηκε στις 2 Ιουνίου 2018.
12. ↑  «Mladi remizirali sa Sirijom» (στα Σερβικά). b92.net. 14 Ιανουαρίου 2009. Ανακτήθηκε στις 2 Ιουνίου 2018.
13. ↑  «Debi Živkovića, spisak bez iznenađenja» (στα Σερβικά). b92.net. 30 Μαΐου 2015. Ανακτήθηκε στις 28 Ιουλίου 2015.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* (Αγγλικά) Προφίλ Ζίβκο Ζίβκοβιτς στο Soccerway
* Ζίβκο Ζίβκοβιτς – Επιδόσεις στις διοργανώσεις της UEFA
* [ superleaguegreece.net Αρχειοθετήθηκε 2019-05-06 στο Wayback Machine. ]
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Π.Α.Ο.Κ. - τρέχουσα σύνθεση 2023-24 |
| --- |
|  |
|  | 
* 3 Νάσμπεργκ
* 4 Κουλιεράκης
* 5 Μιχαηλίδης
* 6 Τσιγγάρας
* 7 Κωνσταντέλιας
* 8 Μεϊτέ
* 10 Μουργκ
* 11 Τάισον
* 14 Ζίβκοβιτς
* 15 Τρόοστ-Έκονγκ
* 16 Κεντζιόρα
* 18 Ζίβκοβιτς
* 19 Λύρατζης
* 20 Βιεϊρίνια (c)
* 21 Μπαμπά
* 22 Σβαμπ
* 23 Σάστρε
* 27 Οζντόεφ
* 29 Βρακάς
* 31 Ρικάρντο
* 33 Σαματά
* 38 Γιαξής
* 42 Κοτάρσκι
* 50 Φ. Σοάρες
* 54 Μπαλωμένος
* 55 Ρ. Σοάρες
* 64 Ταλιχμανίδης
* 71 Μπράντον
* 77 Ντεσπόντοφ
* 88 Μάρκος Αντόνιο
* 95 Τζίμας

* Προπονητής: Λουτσέσκου
 |

 |